પ્રદેશ હાઇકમાન્ડ દ્વારા અત્યારે તમામ ઉમેદવારોના ફોર્મનું વિધાનસભાની બેઠક દીઠ સ્કુટિની ચાલી રહી છે. ત્યારબાદ હાઇકમાન્ડને બેઠક દીઠ ઉમેદવારોની સંખ્યા, ઉમેદવારોની વય, અનુભવ સહિત લાયકાતોનો સ્પષ્ટ ચિતાર મેળવશે. રાજ્યભરમાંથી પુરુષ ઉમેદવારોની સાથે સાથે અનેક મહિલા ઉમેદવારોએ પણ ચૂંટણી લડવામાં રસ દાખવ્યો છે. જોકે પ્રદેશ હાઇકમાન્ડ સમક્ષ સક્ષમ મહિલા ઉમેદવાર મેળવવાનો પડકાર ઊભો થયો છે. અમદાવાદની જ વાત કરીએ તો શહેર મહિલા કોંગ્રેસ જોઇએ તેટલી સક્રિય થઇ નથી. પ્રદેશ મહિલા કોંગ્રેસ પણ અસરકારક રાજકીય કાર્યક્રમ આપી શકી નથી. ખુદ મહિલા પ્રદેશ મહિલા કોંગ્રેસ અંદરખાનેથી કાબેલ મહિલા ઉમેદવારની પક્ષને ખોટ વરતાશે તેવી કબૂલાત કરે છે.